यस्तैगरी लावाजुनी संकलन तथा बिक्री केन्द्रले पनि पछि परेका सीपलाई अगाडि ल्याएको छ । संस्थाले कम्लहरी भएर मालिकका घरमा पीडा झेलेकी चेलीलाई सीप र कला भएकी समाजकी गहनाका रुपमा परिणत गर्न सफल भएको छ । बोर्ड सदस्य एवं बिक्री केन्द्रकी मैयां नेपालीका अनुसार पढ्न मन नलगाउने कम्लहरीहरुले अहिले पसल चलाएका छन् । उनीहरुले निकै आकर्षक टोकरीहरु तयार गरेर पसलमा राखेका छन् । एक महिनाअघि खोलेको पसलमा दुना, टपरी, अगरबत्ती, फोटो फ्रेमलगायतका वस्तु बिक्रीका लागि राखिएको छ ।
